《声声慢 白桃花》
清代·许嘉仪

春心炼雪，腻靥凝酥，韶华淡到无痕。本色天然，清艳肯映朱门。

吟边又来瘦鹤，认疏香、应误黄昏。瑶台畔、问冰霜多少，酝酿仙根。

一任闲评轻薄，有澄潭明月，自证前身。梦断梨花，春去懒对芳樽。

瑶阶露华如画，正缟衣、孤立销魂。台洞远，付相思，流水冷云。

作者简介：字仙圃，华亭（今属上海）人,江苏知县大兴汤世熙室。有《天风佩韵轩词》。